《沅陵遇公美忽谈道术如有所得将之桃源作诗送之》
宋代·王庭圭

昔年结屋并江湾，见君心胆方未闲。墙东月出夜扣关，酒酣说剑翻涛澜。

迩来书剑谋俱左，寻仙欲鼓蓬莱柁。三寸田中已发花，九曲江边仍进火。

蓬莱万里天无涯，惊风落叶卷黄沙。且过桃源访秦洞，玉盘应饤枣如瓜。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。